News Update: Cathie Wood ช้อนซื้อหุ้น Sea กว่า 1.45 แสนหุ้น หลัง SEA ร่วง 19% ทำสถิติร่วงแรงในหนึ่งวัน จากอินเดียสั่งแบน Free Fire เกมมือถือสุดฮิต - FINNOMENA
Cathie Wood ช้อนซื้อหุ้น Sea ในวันที่หุ้นร่วง 19% แรงมากสุดเป็นประวัติการณ์ในหนึ่งวัน หลังอินเดียสั่งแบนเกมฮิต Free Fire
16 ก.พ. 2565

Cathie Wood ช้อนซื้อหุ้น Sea ในวันที่หุ้นร่วง 19% แรงมากสุดเป็นประวัติการณ์ในหนึ่งวัน หลังอินเดียสั่งแบนเกมฮิต Free Fire
วันจันทร์ที่ผ่านมา (14 ก.พ.) Ark Invest ได้ซื้อหุ้น Sea มากกว่า 145,000 หุ้น นำโดยกองทุน ARKW หลังหุ้น Sea ในตลาดหุ้นนิวยอร์กร่วงกว่า 18% จากการโดนรัฐบาลอินเดียสั่งแบนเกม Free Fire โดยราคาหุ้นร่วงลงมากว่า 65% จากจุดสูงสุดเมื่อวันที่ 19 ต.ค. ปีที่แล้ว
📌  อ่านข่าว อินเดียสั่งแบน 54 แอปจีน อ้างเหตุความมั่นคง ข้อพิพาทชายแดนยังคุกรุ่น Free Fire โดนด้วย หุ้น SEA ร่วงเกือบ 19%
นักวิเคราะห์กล่าวว่า การปรับตัวลงมาของหุ้น Sea เกิดจากการชะลอตัวลงของรายรับจากการเล่นเกมและการเติบโตของผู้ใช้งาน แรงกดดันในธุรกิจอีคอมเมิร์ซ และความกังวลเกี่ยวกับความสามารถในการขยายสู่ตลาดใหม่ โดยการแบนจากรัฐบาลอินเดียเป็นเพียงปัจจัยที่เข้ามาเพิ่มน้ำหนักเท่านั้น
Ark Invest ทยอยสะสมหุ้น Sea มาตั้งแต่ต้นปี และเพิ่มความถี่มากขึ้นในเดือนนี้ โดยรายการซื้อขายรายวันของบริษัทระบุว่า Ark ซื้อหุ้น Sea เกือบทุกวันในเดือน ก.พ.
อย่างไรก็ตาม รายงานการซื้อขายรายวันของ Ark สะท้อนการเปลี่ยนแปลงของพอร์ตเท่านั้น แต่ไม่ได้สะท้อนการซื้อขายทั้งหมดของบริษัท เพราะไม่ได้รวมกิจกรรมเพิ่มและไถ่ถอนหน่วยลงทุน รวมถึงการเสนอขายต่อสาธารณะ ภายใต้กลยุทธ์การลงทุนด้วยกรอบระยะเวลา 5 ปี ทำให้มีความผันผวนจากการลงทุนในระยะสั้น
ตอนนี้กองทุนของ Cathie Wood กำลังเผชิญแรงกดดันอย่างหนัก หลังนักลงทุนพากันเทขายหุ้นเทคโนโลยี เพื่อไปลงทุนในหุ้นคุณค่าและหุ้นวัฏจักรที่คาดว่าจะสร้างผลตอบแทนมากกว่าจากการฟื้นตัวทางเศรษฐกิจ
📊 ผลตอบแทนกองทุน ARK ETFs ตั้งแต่ต้นปี (YTD)
➢ ARKK: -23.36%
➢ ARKW: -16.65%
➢ ARKG: -33.89%
➢ ARKQ: +1.90%
➢ ARKF: -17.70%
อ้างอิง: https://www.bloomberg.com/news/articles/2022-02-15/cathie-wood-s-ark-bought-sea-shares-as-gaming-firm-plunged?sref=e4t2werz
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
ARK Invest
ARKF
ARKG
ARKK
ARKQ
Cathie Wood
News Update
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA